A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható! 

182. számú előterjesztés

Bátaszék Város Önkormányzat Képviselő-testületének 2026. október 5-én 
16 órakor megtartandó RENDKÍVÜLI ülésére

IX. Bátaszéki Bornapok megrendezéshez kötődő alvállalkozói szerződés jóváhagyása 

	
Előterjesztő: Dr. Béres Judit Teréz polgármester

Készítette :    dr. Mihó Beatrix aljegyző
                       Keresztes Katalin pénzügyi irodavezető
                                       
Törvényességi ellenőrzést végezte:  Kondriczné dr. Varga Erzsébet jegyző

Tárgyalja:
 Pénzügyi és Gazdasági Bizottság: 2026. 10. 05.




Tisztelt Képviselő-Testület!

A IX. Bátaszéki Bornapok rendezvény kiadásainak fedezetére ez évben is sikerült jelentős összegű külső forrást bevonni, a sikeres tárgyalások eredményeként 27 szervezettel kötött önkormányzatunk szponzori, és reklámszerződést, illetve támogatásra szóló megállapodást. 

A Támogatók listáját az alvállalkozói szerződés 1. sz. melléklete tartalmazza.

Összesen 9 521 220 Ft + 2 570 730 Ft ÁFA, összesen 12 091 950 Ft fedezet képződött e jogcímen, mely nagymértékben segítette a megvalósítást.

A támogatási szerződések is tartalmazzák, hogy a rendezvényszervezéssel kapcsolatos feladatokat – beleértve az előzőekben részletezett tevékenységeket is - önkormányzatunk a kizárólagos tulajdonában álló Bátaszékért Marketing Nonprofit Kft. útján látja el, így az önkormányzat közbenjárása útján megteremtett fedezet átadása volt szükséges.
Az összeg átadásáról szóló vállalkozási szerződés elkészült, aláírásra került. 
A jelen előterjesztés mellékletét képező szerződés utólagos jóváhagyását kérjük a Képviselő-testülettől.

Kérjük a Tisztelt Képviselő-testületet az alábbi határozati javaslat elfogadására.

Határozati javaslat:

a IX. Bátaszéki Bornapok rendezvényhez kötődő szponzori és reklámtevékenység ellátásra vonatkozó alvállalkozói szerződés utólagos jóváhagyására

Bátaszék Város Önkormányzata Képviselő-testülete 
[bookmark: _GoBack]a IX. Bátaszéki Bornapok rendezvényhez kötődő szponzori és reklámtevékenység ellátásáról szóló, - nettó 9 521 220 Ft + 2 570 730 Ft ÁFA, összesen 12 091 950 Ft összegű, - a Bátaszékért Marketing Nonprofit Kft.-vel megkötött alvállalkozói szerződést, az előterjesztés melléklete szerinti tartalommal utólag jóváhagyja.

Határidő: 2026. október 15.
Felelős:   Kondriczné dr. Varga Erzsébet jegyző
  (a határozat megküldéséért)

